Νικόλαος Δαρβέρης

Ο Νικόλαος Δαρβέρης (1879 - 26 Νοεμβρίου 1946) υπήρξε Έλληνας δικηγόρος, δημοσιογράφος και πολιτικός από την Κυνουρία.
 Βιογραφία 
Γεννήθηκε στη Βέρβενα Αρκαδίας. Μετά τις νομικές του σπουδές στο Πανεπιστήμιο Αθηνών άσκησε το δικηγορικό λειτούργημα. Εξελέγη μέλος στο πρώτο Δ.Σ. του Δικηγορικού Συλλόγου Θεσσαλονίκης.Εγκαταστάθηκε στη Θεσσαλονίκη και ανέλαβε διευθυντής του Ταχυδρόμου Βορείου Ελλάδος και παρέστη στα εγκαίνια της πρώτης Διεθνούς Εκθέσεως Θεσσαλονίκης. Εξέδωσε επίσης την εφημερίδα "Τηλέγραφος". Ήταν μέλος του πρώτου Δ.Σ. της ΔΕΘ. Ο Δαρβέρης ήταν επικεφαλής της Μακεδονικής Πολιτικής Ένωσης. Εκλέχθηκε βουλευτής Θεσσαλονίκης για πρώτη φορά το 1926 με το Κόμμα Ελευθεροφρόνων, το 1935 με τα Συμπράττοντα Κυβερνητικά Κόμματα (Εθνικόν Ριζοσπαστικόν Κόμμα) , το 1936 με τη Γενική Λαϊκή Ριζοσπαστική Ένωση και στις εκλογές του 1946 με 9.610 ψήφους και με το Λαϊκόν Κόμμα. Χρημάτισε υπουργός Εθνικής Οικονομίας στην κυβέρνηση Κονδύλη από τις 10 Οκτωβρίου 1935 ως τις 30 Νοεμβρίου 1935.

Η τελευταία θητεία του δεν ολοκληρώθηκε, λόγω του θανάτου του , στις 26 Νοεμβρίου 1946.  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 61, αρ. 244).Ο θάνατος προήλθε από ανακοπή της καρδιάς στους διαδρόμους της Βουλής, έπειτα από έναν έντονο λόγο του εναντίον του υπουργού Δημοσίας Τάξεως.Δημοσθένη Κούκουνα, Οι Έλληνες πολιτικοί 1926-1949, εκδόσεις Μέτρον 1999, σελ. 50. Η κηδεία του έγινε στις 28 Νοεμβρίου 1946 από τον ναό της Αγίας Σοφίας στη συμπρωτεύουσα.

Την έδρα του στη Βουλή μετά το θάνατό του κατέλαβε ο πρώτος επιλαχών του συνδυασμού, Χρήστος Πετρολιάς από το Κόμμα Εθνικών Φιλελευθέρων."Απεβίωσεν ο βουλευτής Θεσ/νίκης Ν. Δαρβέρης Τον διαδέχεται ο κ. Πετρολιάς", εφ. Το Φως, φύλλο 27ης Νοεμβρίου 1946, σελ. 1. Κατέλιπε τη σύζυγο και τον γιο του.

 Παραπομπές 

Εξωτερικοί σύνδεσμοι
Νίκος Δαρβέρης στον Πανδέκτη, του Εθνικού Ιδρύματος Ερευνών.

Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Εθνικής Οικονομίας